

**Regulament de participare la concursul fotografic *Pașaport pentru Erasmus***: ***Erasmus through your eyes*, derulat prin proiectul** ***CNFIS-FDI-2023-F-0136 Internaționalizare sustenabilă prin cooperare, multiculturalism și transformare digitală la Universitatea din Petroșani, Sust@Int\_UPET.***

Departamentul de Cooperare și Programe Europene. Biroul Erasmus al Universității din Petroșani organizează concursul cu premii, intitulat „Pașaport pentru Erasmus+”. Premiile sunt acordate prin proiectul ***CNFIS-FDI-2023-F-0136 Internaționalizare sustenabilă prin cooperare, multiculturalism și transformare digitală la Universitatea din Petroșani, Sust@Int\_UPET.***

Materialele trimise vor ilustra cele mai semnificative experiențe Erasmus+ din timpul stagiului de studii/plasament, prin instantanee/clipuri video realizate cu telefonul sau cu un aparat de fotografiat.

1. **Cine poate participa la concurs?**

Concursul se adresează tuturor studenților înmatriculați la Universitatea din Petroșani care beneficiază sau au beneficiat de o mobilitate Erasmus+ de studii/plasament în perioada 2021-2023

1. **Premiile concursului**

 PREMIUL I 1000 lei

 PREMIUL II 800 lei

 PREMIUL III 600 lei

 MENȚIUNEA I 400 lei

MENȚIUNEA II 400 lei

MENȚIUNEA III 400 lei

MENȚIUNEA IV 400 lei

1. **Condiții de participare:**

Concursul are o singură secțiune (foto și videoclip):

✓ foto (format .jpg, însoțită de un scurt comentariu - max. 100 cuvinte - care să explice ce a însemnat Erasmus în viața sa)

✓ videoclip (testimonial, interviu, animație etc., orice format, durata maximă – 3 minute).

1. **Înscrierea la concurs:**
* Fotografiile vor fi trimise la adresa erasmusplus@upet.ro, cu următoarele specificații: denumirea fotografiei este de forma Nume\_prenume student\_locul de mobilitate;
* studentul outgoing va specifica în corpul mesajului o scurtă descriere a fotografiei, perioada mobilității și țara unde a avut loc stagiul Erasmus+;
* la subiectul mesajului se va trece numele studentului și textul „Concurs foto Pașaport pentru Erasmus”;
* în textul emailului este obligatoriu o scurta descriere a fotografiei care reflectă experiența Erasmus+ într-un mod cât mai creativ va fi și ea jurizată. ( maxim 100 de cuvinte)
* declarația de consimțământ, potrivit căreia prin înscrierea la concurs, participanții își asumă că fotografiile trimise le aparțin și sunt de acord cu folosirea ulterioară a acestora în materialele de promovare a programului Erasmus+ și a Upet în mediul on-line și off-line.
1. **Calendarul concursului:**

|  |  |
| --- | --- |
| **Perioada**  | **Acțiunea**  |
|  26.10-27.10.2023 (până la ora 15.00)  | Înscrierea participanților  |
|   28.10.2023  | Încărcarea fotografiilor/clipurilor video pe pagina de facebook **Erasmus+Upet** |
| 29-30.10.2023  | Perioada de votare/like  |
|  30.10.2023  | Verificarea voturilor/like-urilor, întocmirea clasamentului  |
| 30.10.2023 | Anunțarea câștigătorilor. Acordarea premiilor |
| 31.10-13.11.2023 | Expoziție foto post concurs (corp Administrativ, Centrul International #IntPass) |

1. **Drepturi de autor și concurență loială:**
	1. A se evita folosirea de fundal sonor sau orice alt material susceptibil de a încălca drepturi de autor sau drepturi conexe.
	2. Voturile/like-urile de pe paginile susceptibile de a fi false nu vor fi luate în considerare (ex. pagini nou-create, impersonale sau fără conținut).
2. **Desfășurarea concursului?**
	1. Fotografiile/videoclipurile, însoțite de textele aferente, vor fi încărcate individual **Biroul Erasmus+** pe pagina de Facebook ERASMUS+Upet, într-o postare în care va apărea numele studentului și locul derulării stagiului alături de descrierea experienței Erasmus+.
	2. După ce se încarcă fotografiile/videoclipurile pe pagina de facebook a programului Erasmus+, fiecare participant va distribui postarea pe pagina personală în vederea obținerii câtor mai multor voturi/like-uri.
	3. La selectarea celor mai frumoase fotografii sau videoclipuri, se va ține cont de numărul de voturi-uri primite (https://www.facebook.com/erasmus.plus.upet) în perioada 29-30.10.2023 (până la ora 13.00).

**8. Fiecare participant va trebui sa aducă si o fotografie pentru expozitia fotografică care se va desfășura la sediul Centrului Internațional.**

**Întocmit,**

**Lector univ.dr. Oana Răvaș**

**Director de proiect CNFIS-FDI**